CELEX: E2013P0013
Language: el
Date: 2013-07-03 00:00:00
Title: Προσφυγή που ασκήθηκε στις 3 Ιουλίου 2013 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-13/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/10
            
         Προσφυγή που ασκήθηκε στις 3 Ιουλίου 2013 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-13/13)
   2013/C 294/10
   Στις 3 Ιουλίου 2013, ασκήθηκε προσφυγή κατά του Βασιλείου της Νορβηγίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Catherine Howdle, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, 1040 Βρυξέλλες, Belgium.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να αναγνωρίσει ότι:
   
               1)
            
            
               Το Βασίλειο της Νορβηγίας, παραλείποντας να εφαρμόσει ορθά στην εθνική του νομοθεσία το άρθρο 37 παράγραφος 1 της πράξης που αναφέρεται στο σημείο 23β του παραρτήματος IX της συμφωνίας για τον Ευρωπαϊκό Οικονομικό Χώρο, (δηλαδή την οδηγία 2005/60/ΕΚ σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας), όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, παρέλειψε να εκπληρώσει τις υποχρεώσεις του οι οποίες απορρέουν από την πράξη αυτή, καθώς και το άρθρο 7 της συμφωνίας για τον ΕΟΧ.
            
         
               2)
            
            
               Το Βασίλειο της Νορβηγίας θα καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η αίτηση αφορά την παράλειψη του Βασιλείου της Νορβηγίας να εφαρμόσει σωστά την πράξη που αναφέρεται στο σημείο 23β του παραρτήματος IX της συμφωνίας για τον Ευρωπαϊκό Οικονομικό Χώρο, όπως προσαρμόσθηκε στη συμφωνία για τον ΕΟΧ με το πρωτόκολλο 1 αυτής.
            
         
               —
            
            
               Η Εποπτεύουσα Αρχή της ΕΖΕΣ αναφέρει ότι το νορβηγικό δίκαιο δεν έχει διασφαλίσει την αποτελεσματική παρακολούθηση των δραστηριοτήτων ορισμένων προσώπων που εμπίπτουν στο πεδίο εφαρμογής ratione personae της οδηγίας. Επίσης, αναφέρει ότι η Νορβηγία δεν έχει λάβει μέτρα για την κάλυψη των ελλείψεων στο εθνικό της δίκαιο.
            
         
               —
            
            
               Η Εποπτεύουσα Αρχή της ΕΖΕΣ αναφέρει ότι η παρούσα κατάσταση στη Νορβηγία συνιστά συνεχή παράβαση της υποχρέωσής της να εφαρμόσει στο εθνικό της δίκαιο την οδηγία 2005/60/ΕΚ, όπως ενσωματώθηκε στα παραρτήματα της συμφωνίας για τον ΕΟΧ.